  Майя Бывальцева 14-тӥ шуркынмонэ Удмурт кун университетын дышетсконнилэсь музейзэ но Удмуртиысь педагогикая кун институтлэн нырысетӥ ректорезлы Михаил Бабинлы сӥзем буре ваён пулэз усьтозы. 26-тӥ коньывуонэ журналистъёслы со сярысь вераз дышетсконнилэн ректорез Галина Мерзлякова. «Лыдӟиськонниез усьтыса, ми пусйимы, экспонатъёслэсь лыдзэс будэтомы, солэсь (музейлэсь — ред.) луонлыкъёссэ паськытатомы шуыса, экспозициез дасятозь, материалъёсты люкамы но огазеямы. Сое усьтонэз юбилейлы тупатыны малпамы», — вераз Галина Мерзлякова. Музейысь уноез экспонатъёс Удмурт кун университетысь дышетӥсьёслэн бичетъёсысьтызы вуизы. Соос пӧлын дышетсконлы сӥземъёсыз но вань: ож аръёс бере вакытъёсысь дӥськут, школае ветлон форма, портфельёс, печатлан машинкаос. Адӟытон УдГУ-лэсь историзэ, отысь дышетӥсьёслэсь улонзэс но вузлэсь элькунэз азинтонын интызэ возьматэ. Музейын ужало профильной институтъёсысь дышетӥсьёс но студентъёс. Кылсярысь, отын практика ортчо историяя но кылосбуръя факультетъёсын, искусствоосъя но дизайнъя но мер коммуникациосъя институтъёсын дышетскисьёс. Усьтӥськем бераз, музее вань мылкыд карисьёс ветлыны быгатозы. Тегъёс: Лулчеберет УдГУ Ижкар Музей Удмуртия  